OpenLLM-France/wikimedia huggingface dataset:
# Zhou Wenjing

Zhou Wenjing (xinès: 周文靖; pinyin: Zhōu Wénjìng) fou pintor sota la dinastia Ming. Se sap molt poc de la seva biografia; no es coneixen les dates exactes del seu naixement ni de la seva mort; era originari de Hexian, actualment Putian, província de Fujian. Se sap que mantenia la seva activitat artística una mica més tard de 1463. Va ser un cèlebre pintor paisatgista de la cort en l'era Xuande. Influenciat per l'estil de Wu Zhen i Xia Gui. Entre les seves obres destaquen “L'arbre vell i el corb” i “Visitant Dai Kui en una nit amb neu”.

## Bibliografia

* “The Art Book of Chinese Paintings,”, Ed Long River Press.
* “Power and glory: court arts of China's Ming dynasty”. Catàleg. Asian Art Museum of San Francisco. 2008. pàg.184 i 214.

## Enllaços externs

* http://arts.cultural-china.com/en/77Arts6793.html Arxivat 2015-05-03 a Wayback Machine.
* http://arts.cultural-china.com/en/63Arts1105.html Arxivat 2012-05-25 a Wayback Machine.
* http://lacma.wordpress.com/2013/03/05/the-imperial-ideal
# Yaprak peyniri

Yaprak peyniri o lavaş peyniri és un formatge turc de les regions d'Anatòlia Oriental (Hakkari), Mediterrània (Hatay) i Sud-est Anatòlia (Diyarbakır i Gaziantep) de Turquia. Generalment es fa amb llet d'ovella. Els seus noms signifiquen "formatge de fulla" o "formatge de lavaş", respectivament, en turc (probablement a causa de la seva forma.)

## Referències

* ↑ Gazetesi, Dünya. «En az 50 çeşit peynirimiz, dünyayla rekâbet edebilir!» (en turc), 19-06-2016. [Consulta: 19 octubre 2022].
* ↑ «Kars'ta 'Anadolu Peynirleri Buluşması'» (en turc). Haberler.com, 08-07-2019. [Consulta: 19 octubre 2022].
* ↑ http://docsdrive.com/pdfs/ansinet/jbs/2001/603-605.pdf
# Piabucina erythrinoides

Piabucina erythrinoides és una espècie de peix de la família dels lebiasínids i de l'ordre dels caraciformes.

## Morfologia

* Els mascles poden assolir 16,4 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: nord-oest de Veneçuela (conca del llac Maracaibo) i les conques fluvials costaneres al llarg del nord-est de Colòmbia.

## Referències

* 1 2 Cuvier, G. & A. Valenciennes, 1850. Histoire naturelle des poissons. Tome vingt-deuxième. Suite du livre vingt-deuxième. Suite de la famille des Salmonoïdes. Table générale de l'Histoire Naturelle des Poissons (pp. 1-91). Hist. Nat. Poiss. v. 22: i-xx + 1 p. + 1-532 + 1-91, Pls. 634-650.
* ↑ BioLib (anglès)
* 1 2 3 FishBase (anglès)
* ↑ Weitzman, M. i S.H. Weitzman, 2003. Lebiasinidae (Pencil fishes). p. 241-251. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* ↑ Taphorn, D.C. i C.G. Lilyestrom, 1980. Piabucina pleurotaenia Regan, a synonym of Piabucina erythrinoides Valenciennes (Pisces: Lebiasinidae); its distribution, diet and habitat in Lake Maracaibo basin, Venezuela. Copeia (2):335-340.

## Bibliografia

* Divisió de Peixos de l'Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J., 1977. Characoids of the world. T.F.H. Publications, Inc., Nova Jersey, Estats Units. 672 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Casal Llar d'Avis (Balsareny)

El Casal de la Llar d'Avis és un edifici del municipi de Balsareny (Bages) inclòs en l'Inventari del Patrimoni Arquitectònic de Catalunya.
El casal de la Llar d'Avis és un mas rectangular amb coberta a dos vents i amb el carener paral·lel a la façana. La distribució de la façana és simple i simètrica: una porta d'entrada i tres finestrals per banda, aquedant delimitats dos espais independents. Cadascun d'aquest espais és coronat per un gros pinyó amb gran obertura. L'ampit dels finestrals és de rajola vitrificada.
L'edifici fou concebut com a escola pública per a nens i nenes, d'aquí ve que s'individualitzessin dos espais diferents. L'escola fou inaugurada l'any 1927, i es va mantenir aquesta funció fins a l'any 1974.
En l'actualitat, i després d'unes obres de rehabilitació, s'ha reconvertit en casal d'avis.

## Referències

* 1 2 «Casal Llar d'Avis». Patrimoni.cat Generalitat de Catalunya. [Consulta: 27 setembre 2016].
# Caixa recopilatòria

Una caixa recopilatòria (en anglès box set) és una caixa que conté diversos enregistraments musicals, pel·lícules, programes de televisió o qualsevol altre tipus de col·lecció. Sovint aquest tipus de caixa ve presentada en edició de luxe i proporciona un nombre determinat d'articles venuts d'una sola vegada en forma de col·lecció que, d'una altra manera, haurien de ser adquirits separadament.

## Referències

* ↑ «Una versió inèdita d'Elvis Presley de 'Just can't help believin' es publica en un ambiciós recopilatori». El Periódico, 14-07-2014. [Consulta: 5 gener 2024].
* ↑ Martín, Ricard. «El nou disc de Guns'n'Roses costa mil euros». Time Out, 04-05-2018. [Consulta: 5 gener 2024].
* ↑ Gríful, Clara. «Quico el Célio, el Noi i el Mut de Ferreries publiquen la seva discografia completa». El Nacional, 18-08-2023. [Consulta: 5 gener 2024].
# Sant Joan d'Escarlà

Sant Joan Baptista d'Escarlà era l'església romànica del poble d'Escarlà, del terme municipal de Tremp, dins de l'antic terme de Sapeira.
L'església, com tot el poble d'Escarlà, estava unida a la parròquia de Sant Pere d'Espills, i, amb ella, estigué vinculada al monestir de Lavaix.
És una església romànica modificada per sobrealçament, però que continua sent una mostra interessant del romànic català. Les capelles laterals formen creuer, i té campanar de torre. La major part de l'edific actual és d'època barroca, construït el 1778, però conserva alguns elements del temple romànica.
La capçalera, formada per un absis semicircular que s'obre a la nau mitjançant un ample arc triomfal, té una finestra de doble esqueixada, actualment tapada. El mur nord és també romànic. La forma constructiva d'aquesta part és de darreries del segle xi o principis del xii, tot i que bastant arcaïtzant.

## Bibliografia

* ADELL I GISBERT, Joan-Albert i BOIX I POCIELLO, Jordi, "Sant Joan d'Escarlà". Dins El Pallars. Barcelona, Enciclopèdia Catalana, 1993 (Catalunya romànica, XV). ISBN 84-7739-566-7
* BELLMUNT I FIGUERAS, Joan. "Escarlà". Dins Pallars Jussà, II. Lleida: Pagès Editors, 1997 (Fets, costums i llegendes, 32). ISBN 84-7935-406-2
* BOIX, Jordi. "La Terreta. Sapeira", a El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0
* GAVÍN, Josep M. Pallars Jussà. Barcelona: Arxiu Gavín, 1981 (Inventari d'esglésies,8). ISBN 84-85180-25-9
* ROCAFORT, Ceferí. "Sapeyra", a Geografia general de Catalunya dirigida per Francesch Carreras y Candi. Provincia de Lleyda. Barcelona: Establiment Editorial d'Albert Martín, després del 1900.

## Enllaços externs

* Institut Cartogràfic de Catalunya
# Ramon Gaya i Massot

Ramon Gaya i Massot (Lleida, Segrià, 1896 - Cornellà de Llobregat, Baix Llobregat, 13 de juny de 1959) fou un industrial, historiador i polític català. Fou nomenat alcalde de Cornellà de Llobregat el 1945 fins a la seva destitució el 1951.
Estudià al seminari de Lleida i es llicencià en dret a la Universitat de Barcelona. Fou membre de la Lliga Catalana i havia estat secretari de l'Ajuntament republicà de Cardona. Instal·lat a Cornellà de Llobregat, dirigí la fàbrica metal·lúrgica de Josep Mas i Font, amb la família del qual s'emparentà. Paral·lelament, es dedicà a la recerca històrica sobre la Universitat de Lleida. A finals de 1945 fou nomenat alcalde de Cornellà de Llobregat, tot i no ser afiliat a la Falange Española. Entre les seves obres, hi destaquen: Comentarios al período preparatorio de la fundación del Estudio de Lérida (1949), Los valencianos en el Estudio General de Lérida (1950), Cancilleres y Redactores del Estudio de Lérida (1951) i Los jesuitas en la universidad de Lérida (1954).

## Referències

* ↑ «Necrològicas» (en castellà). La Vanguardia p. 30, 16-06-1959. [Consulta: 25 agost 2017].
* ↑ «Ramon Gaya i Massot». Gran Enciclopèdia Catalana. Barcelona: Grup Enciclopèdia Catalana.
* ↑ Tardà i Carrión Pardo, 1992, p. 52-64.
* ↑ Tardà, 1996, p. 68-69.

## Bibliografia

* Tardà, Joan. Cornellanencs. Cornellà de Llobregat: Ajuntament de Cornellà de Llobregat, 1996. ISBN 8492173602.
* Tardà, Joan; Carrión Pardo, Pedro. 40 anys d'una ciutat: Cornellà de Llobregat durant el Franquisme. Cornellà de Llobregat: Ajuntament de Cornellà de Llobregat?, 1992.
# Randaberg

Randaberg és un municipi situat al comtat de Rogaland, Noruega. Té 10,737 habitants (2016) i la seva superfície és de 24.71 km². El centre administratiu del municipi és el poble homònim.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 24 desembre 2016].

## Enllaços externs

* Randaberg - Lloc web oficial
# Ramon Grau i Gràcia

Ramon Grau i Gràcia (Xàtiva, 14 de setembre de 1936) és un polític català, diputat al Parlament de Catalunya en la IV Legislatura.
Establert a Tarragona, es graduà en arts aplicades a l'Escola de la Llotja. Fou president del Col·legi de Decoradors i vicepresident de Dirigents de Marketing de Tarragona. Fou conseller d'Urbanisme de l'ajuntament de Tarragona per Convergència i Unió de 1989 a 1995 i diputat per la província de Tarragona a les eleccions al Parlament de Catalunya de 1992. Ha estat vicepresident de la Comissió Parlamentària d'Estudi de la Revisió i l'Aplicació del Pla de Seguretat de les Químiques de Tarragona (Plaseqta).

## Referències

* 1 2 Diputats del Parlament de Catalunya en la IV Legislatura p. 112

## Enllaços externs

* Diputados al Parlament de Catalunya a la Vanguardia, 17-3-1992
# Regne d'Itàlia

«Regne d'Itàlia» té aquests significats:
* Regne d'Itàlia (493-553) (Regne dels ostrogots)
* Regne d'Itàlia (edat mitjana), forma en què es denominava la part nord i central de la península Itàlica entre la fi de l'Imperi Carolingi i finals de l'edat moderna
* Regne d'Itàlia (Sacre Imperi Romanogermànic) (962-1801), conjunt territorial al nord de la península Itàlica incorporat al Sacre Imperi Romanogermànic.
* Regne napoleònic d'Itàlia, regne al nord de la península Itàlica que existí entre 1805 i 1814.
* Regne d'Itàlia (1861-1946), estat forjat durant la Unificació d'Itàlia sota la influència del Regne de Sardenya.
# Regne de Virata

Virata fou un regne governat pel rei de Matsya anomenat Virata. Fou aquí que el Pandaves van passar el seu 13è any d'anonimat (Ajgnata Vasa) després dels seus 12 anys de vida a la selva (Vana Vasa) en els boscos de Kamyaka i Dwaita. La seva capital era Virata Nagari, moderna Biratnagar al districte de Morang al Nepal. Upaplavya era una altra ciutat d'aquest regne on el Pandaves i els seus aliats van acampar abans del començament de la gran guerra de Kurukshetra.
El rei Virata i els seus fills van participar en la gran guerra i van morir. La filla de Virata, Uttara, es va casar amb el fill d'Arjuna Abhimanyu i van ser els pares de Parikshit qui més tard esdevingué el rei de Kuru després del regnat dels Pandaves. Es creu que els Pandaves amb l'esposa Draupadi van entrar al Nepal a través de la moderna Buddhanagar, un suburbi de Biratnagar. El rei Virat (o Birat) els va deixar estada dins el palau i els va donar diverses feines. Una recerca arqueològica el 1960 va trobar les ruïnes d'un temple datat al voltant del segle i aC, al voltant del temps del Mahabharata.

## Kichakbadh

Durant l'exili Bhima va matar a Kichaka per insultar a Draupadi. Hi ha un lloc al districte de Jhapa/Kishanganj anomenat Kichakbadh a 50 km de Biratnagar i de Kishanganj. Aquest lloc es creu que fou el lloc on Kichak va ser mort.

## Arjundhara

Hi ha també un lloc i temple famós anomenat Arjundhara al districte de Jhapa.
És cregut que Arjuna va utilitzar aquest lloc per anar-hi amb els seus ramats. Un dia tenia sed però no hi hi havia aigua per la zona. Per obtenir aigua, va copejar el terra amb la seva fletxa. Va fer un forat a la terra a través del qual va sorgir l'aigua que va aplacar la sed d'Arjuna i del ramat. Es va formar una bassa que va quedar agregada després al temple i es creu encara que és l'aigua del forat fet per Arjuna.

## Referències

* Mahabharata of Krishna Dwaipayana Vyasa, translated to English by Kisari Mohan Ganguli
# Rascló de Wolf

El rascló de Wolf (Aramides wolfi) és una espècie d'ocell de la família dels ràl·lids (Rallidae) que habita boscos, manglars i vegetació de rivera de la zona Neotropical a l'oest dels Andes, des de l'oest de Colòmbia cap al sud fins al sud-oest de l'Equador.

## Referències

* ↑ «Rascló de Wolf». Cercaterm. TERMCAT, Centre de Terminologia. Rev. 20/11/2023(català)
# Ratolí marsupial del desert

El ratolí marsupial del desert (Sminthopsis psammophila) és una espècie de petit marsupial carnívor australià de la família dels dasiúrids. És una de les espècies més grosses i rares del gènere Sminthopsis. Té un color gris o camussa i viu en dunes de sorra paral·leles baixes, especialment a prop de plantes spinifex.

## Referències

* 1 2 3 Menkhorst, Peter. A Field Guide to the Mammals of Australia. Oxford University Press, 2001, p. 74.
Espècies vivents de dasiüromorfs :
Regne Animalia · Embrancament Chordata · Classe Mammalia · Infraclasse Metatheria :
Família Dasyuridae, subfamília Dasyurinae :
Família Dasyuridae, subfamília Sminthopsinae :
Família Myrmecobiidae :
# Ratolí marsupial de peus peluts

El ratolí marsupial de peus peluts (Sminthopsis hirtipes) és un ratolí marsupial que té pèls de color argentat a les soles de les potes posteriors, acompanyats de pèls llargs als costats de la sola. Fa 147-180 mm del musell a la cua, dels quals 72-85 mm del musell a l'anus i 75-95 mm de la cua. Les orelles mesuren 21 mm i l'animal en general pesa 13-19 grams.

## Referències

Espècies vivents de dasiüromorfs :
Regne Animalia · Embrancament Chordata · Classe Mammalia · Infraclasse Metatheria :
Família Dasyuridae, subfamília Dasyurinae :
Família Dasyuridae, subfamília Sminthopsinae :
Família Myrmecobiidae :
# Rellotge musical

Un rellotge musical és un rellotge que marca les hores del dia amb una melodia musical. Es poden considerar versions elaborades dels rellotges de carilló que toquen música.
Els rellotges musicals elaborats a gran escala amb autòmats s'instal·len sovint en llocs públics i estan molt estesos al Japó. A diferència dels rellotges musicals electrònics convencionals, aquests rellotges reprodueixen mostres de música prèviament gravades, en lloc d'utilitzar la síntesi de so programada. Un dels primers rellotges musicals nacionals coneguts va ser construït per Nicholas Vallin l'any 1598, i actualment es troba al Museu Britànic de Londres.

## Descripció

La música dels rellotges mecànics s'acostuma a tocar emprant un cilindre amb puntes amb campanes, tubs d'orgue o manxes. En el cas dels rellotges elèctrics com els de quars, la música es genera normalment mitjançant un mòdul de so electrònic; Seiko i Rhythm Clock són coneguts pels seus rellotges musicals que funcionen amb piles, que sovint presenten llums intermitents, autòmats i altres peces mòbils dissenyades per cridar l'atenció mentre estan en moviment. La majoria d'aquests rellotges musicals de quars utilitzen síntesi FM o tecnologia de síntesi basada en mostres per a la generació de so per produir música complexa i d'alta fidelitat, similar als mètodes de generació de so dels instruments musicals electrònics.

## Rellotge d'orgue de tubs

El rellotge d'orgue de tubs era un rellotge específic que sonava amb un petit orgue integrat a la unitat. Un exemple és un Markwick Markham fet per al mercat turc, cap al 1770.

## Popularitat al Japó

Al Japó, a part de l'àmplia popularitat dels rellotges musicals a gran escala instal·lats a les instal·lacions públiques, elsrellotges de paret musicals electrònics s'han convertit en una novetat popular des de finals de la dècada de 1990. Es recullen majoritàriament pels seus valors estètics i decoratius, especialment aquells amb moviments elaborats i generació musical avançada.

## Galeria d'imatges

* Interior d'un rellotge d'orgue de tubs Markwick Markham
* "Rellotge de flauta" musical amb orgue fabricat per Matthias Naeschke
* Rellotge musical fabricat per Rhythm Watch

## Referències

* ↑ Ord-Hume, Arthur W. J. G.. The Musical Clock: Musical & Automation Clocks and Watches. Ashbourne: Mayfield Books, 1995. ISBN 9780952327004.
* ↑ Keeping Time.
* ↑ Laurie Penman. The Clock Repairer's Handbook. Skyhorse Publishing Company, Incorporated, 13 desembre 2013, p. 313–. ISBN 978-1-62873-070-8.
* ↑ «Many New Additions To The Rhythm And Seiko Music And Motion Clocks Line Carried By The Ozark Mountain Time Clock Shop». The Ozark Mountain Time Clock Shop. 1888 Press Release, 09-07-2010.
* ↑ Baille, G.H.. Old Clocks and Watches and Their Makers. Britten's, 1955, p. 94.

## Enllaços externs

* Flötenuhrstücke (pieces for flute clock) by Joseph Haydn a International Music Score Library Project (IMSLP).
# Rebot

«Rebot» té aquests significats:

## Arts i cultura

* Rebot: film del 2005 de Steve Carr en el món del bàsquet

## Esport

* Rebot: en bàsquet és l'acte de recuperar la pilota després d'un llançament de camp o d'un tir lliure fallat
* Rebot: Moviment de la pilota després d'haver estat colpejada i d'haver botat en terra.

## Informatica

* Rebot: entrada i sortida presta d'un web o conjunt de missatges retornats en una campanya per correu electrònic

## Medicina

* Rebot: reaparició d'un símptoma després d'un canvi o abandó del tractament
# Rebot (film)

Rebot (original: Rebound) és una pel·lícula estatunidenca dirigida per Steve Carr, estrenada el 2005 i doblada al català.

## Argument

Roy McCormick és un entrenador de bàsquet a qui no falta ni talent ni energia. Però un dia, portat pel seu comportament inestable i impulsiu, té un error tècnic i és acomiadat: és incontrolable! Per guanyar-se la vida, és obligat encarregar-se d'un equip de col·legials que a penes saben botar una pilota… Amb ells els terrenys s'assemblen a camps de batalla, però Roy té més d'un as a la màniga!

## Repartiment

* Martin Lawrence: Roy McCormick / Don el pastor
* Wendy Raquel Robinson: Jeanie Ellis
* Breckin Meyer: Tim Fink
* Horatio Sanz: Mr Newirth
* Oren Williams: Keith Ellis
* Patrick Warburton: Larry Burgess
* Megan Mullally: el director Walsh
* Eddy Martin: One Love
* Steven Christopher Parker: Wes
* Steven Anthony Lawrence: Ralph
* Logan McElroy: Fuzzy
* Gus Hoffman: Goggles
* Tara Correa-McMullen: Big Mac
* Amy Bruckner: Annie
* Alia Shawkat: Amy

## Al voltant de la pel·lícula

* Les comèdies esportives són molt preuades, als Estats Units. Entre aquestes, les que giren al voltant del bàsquet, per exemple Space Jam, dirigida per Joe Pytka el 1996, o Magic baskets, dirigida per John Schultz el 2002.

## Banda original

* Treat 'em Right, interpretada per Chubb Rock
* Line It Up Part 2, interpretada per AD
* Així parlà Zaratustra, composta per Richard Strauss
* Best Damn Sports Show Period Theme 2003, composta per John Colby
* Blossoms, interpretada per Red Hook Mansion
* What's Up Doc? (Can We Rock), interpretada per Fu-Schnickens
* Sweet Georgia Brown, interpretada per Brother Bones
* Sledgehammer, interpretada per Peter Gabriel
* Brick House, interpretada per les Commodores
* You Made Me Love You (I Didn't Want to Do It), composta per Joseph McCarthy i James V. Monaco
* Keep Movin, interpretada per Dub Pistols
* Smelter's Team Rap, composta per Chaka Blackmon
* Back in Love Again, interpretada per L.T.D.
* Take Me to the Next Phase (Part 1 & 2), interpretada per The Isley Brothers
* Hands Up, interpretada per Black Eyed Peas
* Jump Around, interpretada per House of Pain
* Hey Ya, interpretada per OutKast
* Puppy Love, interpretada per Paul Anka
* Jump, interpretada per Janina
* She's the One, interpretada per William Goodrum
* Splendid, composta per Kenneth Edmonds
* Unbelievable, interpretada per EMF
* Eye of the Tiger, interpretada per Survivor

## Referències

* ↑ esadir.cat. Rebot. esadir.cat.
* ↑ «Reluctant Coach, Bad Team and, of Course, Redemption - New York Times». [Consulta: 26 gener 2019].
* ↑ «Rebound (2005)» (en anglès). [Consulta: 26 gener 2019].
Viccionari
# Refugi de Francolí

El refugi de Francolí és un refugi de muntanya de la Parròquia de Sant Julià de Lòria (Andorra) a 1.865 m d'altitud situat a la dreta del torrent de la Solana de Llimois en la plana coneguda com a Pletiu de Més Avall.
# Regata al Gran Canal

Regata al Gran Canal és una pintura a l'oli realitzada per Canaletto entre el 1733-1734 i actualment exposada a The Royal Collection de Londres.

## Referències

* Canaletto. Grandes maestros de la pintura. 2001, Barcelona. Ediciones Altaya ISBN 84-487-1412-1
# Registre d'infermeria

Un registre d'infermeria és un arbre caigut que a mesura que es degrada, ofereix la facilitació ecològica a les plàntules. Les definicions més àmplies inclouen proporcionar ombra o suport a altres plantes. d'un registre d'infermeria ofereix a una planta de planter (com s'ha indicat per Daniel Mathews) són: l'aigua, el gruix de la molsa, la fullaraca, les micorrizes, la protecció contra malalties, els nutrients, i la llum solar. Recents investigacions sobre els patògens del sòl suggereix que en algunes comunitats forestals, els patògens hostils a un arbre en particular espècies semblen reunir-se en els voltants d'aquesta espècie, hi ha un creixement de les plàntules grau d'inhibició. Per tant, els registres d'infermeria poden proporcionar cert grau de protecció enfront d'aquests patògens, promovent així una més gran supervivència de les plàntules.

## Existència

Diversos processos mecànics i biològics contribueixen a la degradació de la lignina en els arbres caiguts, resultant en la formació de nínxols de mida creixent, els quals tendeixen per omplir amb el bosc embruta com terra d'inundacions de primavera, agulles, molses, bolets i una altra flora. Les molses també poden cobrir la part exterior d'un registre, accelerant la seva descomposició i el suport a altres espècies com a mitjans d'arrelament i de retenció d'aigua. Animals petits com diversos esquirols sovint es posen o passen la nit en els registres d'infermeria, afegint brossa per les restes d'aliments i excrements. La decadència d'aquest detritus contribueix a la formació d'un humus ric que proporciona un llit de sembra i les condicions adequades per a la germinació.
Els registres d'infermeria sovint proporcionen un planter de coníferes en un ecosistema de bosc plujós temperat.

## Llibres

* Montagnini, Florencia, i Benedict, Carl F. Jordan (2005). Tropical Forest Ecology: The Basis for Conservation and Management (1a ed.). Berlín: Salmer. ISBN 3-540-23797-6.
* Noss, Reed F. (Ed). The Redwood Forest: History, Ecology, and Conservation of the Coast Redwoods (1999). San Francisco: Island Press. ISBN 1-55963-726-9
* Mathews, Daniel (1999). Cascade-Olympic Natural History (2a ed.). Portland, Oregon : Raven Editions. ISBN 0-9620782-1-2

## Enllaços externs

* Mangan, Scott A., et al. "Negative plant–soil feedback predicts tree-species relative abundance in a tropical forest", Nature, Nova York, 25 de juny de 2010. Consultat el 25 de juny de 2010